  Майя Бывальцева 24-тӥ оштолэзе Удмуртиысь каръёсын но ёросъёсын огъяросси субботник ортчоз. Котыез утялтыны огъя нуналэз Россиысь лэсьтӥськонъя министерство юнматӥз. Со сярысь Ижкар администрацилэн пресс-службаез ивортӥз. Субботник вань азбаръёсын но мер интыосын радъяськоз, со пӧлын «Формирование комфортной городской среды» федерал программая лэсьтэм но выльдэм интывылъёсын. Ватсалом, 26-тӥ оштолэзе федерал программая вуоно арын умоятыны чаклам интыосъя куара сётон кутскоз. Удмуртиын ӵектосэ Ижкар, Вотка, Глазкар, Можга, Сарапул, Эгра но Ува пырисько.  Тегъёс: Ижкар Удмуртия Россия тулыс субботник  